પર્વમાં વિષય વૈવિધ્ય રહ્યું છે. ગુજરાતી સાહિત્યના સિધ્ધાંતરૂપ મુદ્દાઓ વિષે વક્તવ્યો થયાં છે. તેમ લોકભોગ્ય વિષયો પણ પસંદ કરાયા છે. કવિતા, નવલકથા, આત્મકથા-જીવનકથા, પ્રવાસ, દલિત સાહિત્ય, ગાંધી વિચાર, નાટક, કાવ્યાસ્વાદ, પત્રકારત્વ, પ્રસિધ્ધ કૃતિઓ, સર્જકો, સ્ત્રી સંવેદના, લોકસાહિત્ય, પ્રાચીન ભજન સાહિત્ય, સંસ્કૃત વાંડ્મય, ભારતીય અને વિશ્વસાહિત્ય વિષે રસપૂર્ણ વક્તવ્યોથી પર્વો ધન્ય થયાં છે. પર્વમાં યોજાતા સાંધ્ય કાવ્યાયનોમાં કવિઓએ પોતાના શબ્દરંગ પૂર્યાં છે. માલણ તીરે, કૈલાસ ગુરુકુળના રમણીય પરિસરને કાવ્ય સુરભિથી મધમધ કર્યો છે.